Notkun Samherja á skattaskjólum eins og Marshall-eyjum og Máritíus í viðskiptum sínum eru hluti af þeim nýju tíðindum sem koma fram í Samherjaskjölunum . Stundin fjallar um skjölin í samvinnu við Wikileaks , Kveik og Al Jazeera . Hingað til hafa ekki komið fram neinar upplýsingar sem sýna að Samherji notist við ríki sem í dag eru skilgreind sem skattaskjól í viðskiptum sínum . Samherji hefur vissulega notast við Kýpur í meira en áratug í viðskiptum sínum og Miðjarðarhafseyjan er ekki lengur skilgreind sem skattaskjól þó hún hafi verið það á sínum . Kýpur veitir hins vegar skjól fyrir sköttum og verulegt skattahagræði fyrir eignarhaldsfélög eins og þau sem Samherji notar , meðal annars Esju Seafood á Kýpur . Samherji : Kýpur ekki skattaskjól Þorsteinn Már Baldvinsson og Samherji hafa í gegnum tíðina andmælt því þegar fyrirtækið hefur verið sagt stunda viðskipti í skattaskjólum . Eftir að DV fjallaði um viðskipti Samherja á Kýpur í tengslum við veiðar fyrirtækisins í Marokkó og Máritaníu árið 2012 birti Samherji frétt á heimasíðu sinni þar sem félagið neitaði því að Kýpur væri skattaskjól . Formlega séð er Kýpur ekki skattaskjól , meðal annars út frá skilgreiningum Evrópusambandsins á því hvaða ríki eru skattaskjól , en eyjan hefur stundum verið sögð vera skattaskjól í gegnum tíðina . Enginn deilir hins vegar um að það getur falið í sér verulegt skattahagræði að nota eignarhaldsfélög á Kýpur . Þegar þetta svar kom frá Samherja hafði félagið notast við eignarhaldsfélag á Marshall-eyjum , Cape Cod FS , til að greiða út laun starfsmanna sinna í Afríku í meira en eitt ár . En auðvitað er það hvorki rangt né mótsögn að Samherji hafi varið sig með því að Kýpur sé ekki skattaskjól á sama tíma og félagið millifærði milljarða króna til Marshall-eyja til að greiða laun starfsmanna sinna í Afríku . Skattavandræði sjómanna Bent skal á það einnig að starfsmenn Samherja í Afríku , sem og starfsmenn Sjólaskipa þegar Katla Seafood var í eigu þess félags , hafa lent í vandræðum í gegnum tíðina út af því að þeir greiddu ekki skatta af launum sínum . Í ljós kom að einhverjir starfsmenn töldu að Sjólaskip og Samherji greiddu skatta af launum þeirra á meðan útgerðirnar litu svo á að starfsmennirnir væru verktakar . Niðurstaðan var hins vegar að engir skattar voru greiddir af launum margra starfsmanna útgerðanna , meðal annars tuga íslenska sjómanna sem svo voru dæmdir fyrir skattalagabrot á Íslandi og gert að greiða skattinn til baka með álagi . Einhverjir af sjómönnunum hafa orðið gjaldþrota vegna þessa . Þá skal einnig á það bent að fyri eigendur Kötlu Seafood , systkinin í Sjólaskipum , hafa verið ákærð fyrir stórfelld skattalagabrot vegna notkunar á Tortólafélögum í tengsum við Ein af spurningunum sem kviknar í ljósi upplýsa Samherjaskjalanna er hvort og hvernig þeir starfsmenn Samherja sem fengu greidd laun frá Cape Cod FS hafi gefið þessi laun upp til skatts á Íslandi eða ekki . Einn fyrrverandi starfsmaður Samherja í Namibíu , sem meðal annars fékk greidd laun frá Cape Cod FS , segir alltaf hafa greitt skatta á Íslandi af þeim en hvort þetta á við um alla íslensku starfsmennina liggur vitanlega ekki fyrir . Þorsteinn : Skattað eftir afkomu Samherji á líka í svo einnig miklum innbyrðis viðskiptum við sín eigin fyrirtæki víða um heima í gegnum eignarhaldsfélög sín á Kýpur og rekstrarniðurstaða félaganna er ekki góð og eru skattgreiðslurnar á Kýpur eftir því . Eins og fjallað var um í Stundinni í apríl eftir að blaðið hafði gengið aðgang að ársreikningum tveggja Samherjafélaga á Kýpur , Esju Shipping Limited og Esju Seafood Limited . Á árunum 2013 og 2014 borguðu þessi tvö félög samtals 22 milljónir króna í skatt á Kýpur en voru á sama tíma með tekjur upp á meira en 12 milljarða króna . Félögin voru og eru í eigu íslensks eignarhaldsfélags sem heitir Polaris Seafood ehf . Þorsteinn Már Baldvinsson , forstjóri Samherja , sagði þá að skattgreiðslur fyrirtækjanna á Kýpur séu byggðar á þarlendum lögum og í samræmi við þau . „ Það er skattað í samræmi við afkomu þessara fyritækja á hverjum tíma . Það hafa verið greiddir allir skattar og gjöld á þessum stöðum , hvort sem það er Kýpur eða annars staðar . Það er bara einfalt mál og þessir skattar eru mismiklir á hverjum tíma eftir afkomu . “ Sntyrileg að nota KýpurBaldvin Þorsteinsson fjallaði um það í tölvupósti fyrir áratug hversu „ snyrtilegt “ það væri að nota eignarhaldsfélög á Kýpur . Tölvupóstur Baldvins um skattahagræði Í febrúar birti Stundin umfjöllun um tölvupóst sem Baldvin Þorsteinsson , sonur Þorsteins Más Baldvinssonar og starfsmaður Kötlu Seafood , skrifaði til samstarfsmanna sinna hjá Samherja árið 2009 þar sem hann var að ræða um skattalegt hagræði af því að nota félög á Kýpur í viðskiptum Samherja . Tekið skal fram að umræða Baldvins snerist um starfsemi Samherja í Máritíus og Marokkó , ekki í Namibíu , þar sem Samherji hafði á þessum tíma ekki hafið veiðar í Namibíu – það gerðist ekki fyrr en árið 2012 . En umræðuefnið snerist um Afríkuveiðar Samherja og tilhögun þeirra . „ Tilgangurinn er eftirfarandi : Að búa til hagnað innan sölufyrirtækisins þar sem enginn skattur er á hagnað fyrirtækisins . “ Í tölvupóstinum sagði Baldvin meðal annars : „ Tilgangurinn er eftirfarandi : Að búa til hagnað innan sölufyrirtækisins þar sem enginn skattur er á hagnað fyrirtækisins . Við teljum Kýpur vera rétta landið . Með því að búa til hagnað innan sölufyrirtækisins Kötlu Seafood getum við lækkað skiptahlut sjómanna og stjórnað betur á hvaða verðum við myndum gera upp . […] Með því að draga úr hagnaði þar og láta hagnaðinn myndast hjá sölufyrirtækinu þá tækist okkur að auka hagnað heildarinnar . Þetta teljum við nokkuð snyrtilega leið til að draga úr skattgreiðslum . “ Þessi tölvupóstur Baldvins er í ágætu samræmi við þær upplýsingar sem koma fram í ársreikningum Esju Shipping og Esju Seafood . Samherji getur stýrt því hvar hagnaðurinn af viðskiptum félagsins myndast þar sem félagið á í svo miklum innbyrðis viðskiptum við sín eigin félög víða um lönd . Var „ snyrtilegt “ fyrir Samherja að nota Kýpur ? Í samtali við Stundina um þennan tölvupóst sagði Þorsteinn Már Baldvinsson , forstjóri Samherja , meðal annars í símasamtali við blaðamanna Stundarinnar fyrr á árinu að Samherji hefði í gegnum tíðina ekki verið „ skattfælið “ fyrirtæki . Blaðamaður : „ Annað sem hann [ Baldvin Þorsteinsson ] segir í þessum tölvupósti er að það sé snyrtilegt í skattalegum skilningi að nota eignarhaldsfélög á Kýpur . “ ÞMB : „ Ég veit ekki hvað er átt við með því . “ Blaðamaður : „ Þannig er lýsingin í tölvupóstinum , snyrtilegt . “ Samherji keypti kvóta á hernumdu svæði í Marokkó í gegnum fyrirtæki þingmanna Samherji stundaði arðbærar veiðar í Marokkó og Máritaníu á árunum 2007 til 2013 . Mótmæli brutust út við dómshúsið og sjómenn sem misst hafa vinnuna sungu lög . Guðni Th. benti á tvískinnunginn í Afríkuveiðum Samherja Guðni Th. Jóhannesson , núverandi forseti og sagnfræðingur , ræddi Afríkuveiðar Íslendinga , meðal annars Samherja , og setti þær í sögulegt samhengi í viðtali við DV árið 2012 . Hann benti á tvískinnunginn í því að Íslendingar væru nú orðnir úthafsveiðiþjóð .